
ДАБДП

	

Универсална Безопасна Мобилност





 ПРОТОКОЛ
 ОТ ЗАСЕДАНИЕ НА ОбщКБДП ЗЛАТОГРАД

 18.11.2025г./дата/
 

Днес, 18.11.2025г, се проведе редовно, присъствено заседание на ОбщКБДП Златоград.

На заседанието присъстваха/взеха участие (моля посочете):
Председател - инж. Елка Чаушева – Секретар на Община Златоград; 
Членове:
1. Арх. Руска Запрянова – Главен архитект на Община Златоград;
2. Златка Цекова – Директор на Дирекция „Административно-правно обслужване, общинска собственост и земеделие“, той и юрисконсулт;
3. Ирина Иванова – Директор на Дирекция „Икономическо развитие, обществени поръчки, стопански дейности с връзки с обществеността“;
4. Надя Мангарудова -Директор на Дирекция „Финансово – счетоводни дейности, бюджет, човешки ресурси и местни данъци и такси“
5. Боряна Ликова  – Кмет на с. Ерма река;
6. [bookmark: _Hlk214884634]Мирослав Узунов – Полицейски инспектор „Териториална полиция“ в РУ-Златоград при ОД на МВР-Смолян; 
7. Саймън Чаушев – Гл. специалист „Гражданска защита“ ;
8. Инж. Митко Топчиев – Кмет на с. Старцево;
9. Десислава Топчиева – Кмет на с. Долен;
10. Бисер Андреев – Главен специалист в отдел „Инвестиционно – ремонтни дейности“ при Областно пътно управление - Смолян;


НАЧАЛО: 10.00 ч. (в случай на присъствено заседание)

Председател на ОбщКБДП инж.Елка Чаушева, обяви наличието на кворум, откри заседанието и представи дневния ред със следните точки (в случай на присъствено заседание):

	1/ Представяне на темите и материалите към дневния ред


	2/ Представяне на текуща информация за дейността по БДП на членовете 
на ОбщКБДП 


	3/ Дискусия и списък с взети конкретни решения




ПО ТОЧКА 1
ПРЕДСТАВЯНЕ НА ТЕМИТЕ И МАТЕРИАЛИТЕ КЪМ ДНЕВНИЯ РЕД
Докладва: Председателя на ОбщКБДП
Докладващият представи следната информация:
Инж. Елка Чаушева докладва на комисията за изпълнение на решенията, взети на заседанието на комисията, проведено на 22.01.2025 г.
Подменени са 2 знака – Б2 „Стоп“ и Д 17 „Пешеходна пътека“ на моста при хотел „Флора“ в гр. Златоград.
Изпълнено е още:
Освежени са 11 броя пешеходни пътеки, през м. септември 2025 г., по ул. „Хан Аспарух“, в близост до сградата на ДГ „Снежанка“ и МБАЛ и по ул. „Беловидово“, от сградата на Банка ДСК до моста при ул. „Прогрес“.
Освежени са 14 броя пешеходни пътеки през м. септември и в с. Старцево – покрай училището и детската градина, по ул. „Васил Левски“, ул. „Пейо Яворов“ и ул. „Родопи“.
Боядисани са 2 броя начупени линии М 14 в кв. „Гребенци“ и на паркинга до административната сграда на „Бултекс“ в гр. Златоград за забрана за паркиране на автомобили.
През м. юли 2025 г. е почистена уличната мрежа от дървесна  и храстовидна растителност с цел видимост към пътните знаци.
През месец юли 2025 г. банкетите на общинските пътища са окосени от тревна растителност.
Монтирано е пътно огледало с диаметър 90 см на общинския път за с. Аламовци – при вилата на сем. Метахчови.
1. ПРЕДСТАВЯНЕ НА ТЕМИТЕ И МАТЕРИАЛИТЕ КЪМ ДНЕВНИЯ РЕД
Докладва: Председателя на ОбщКБДП
1. ПРЕДСТАВЯНЕ НА ТЕМИТЕ И МАТЕРИАЛИТЕ КЪМ ДНЕВНИЯ РЕД
Докладва: Председателя на ОбщКБДП
1.1. Разглеждане на докладна записка с вх. № 10-00-61/ 27.02. 2025г. в  Общинска администрация Златоград, от Десислава Топчиева – кмет на Кметство Долен, относно  монтиране на ограничител на скоростта на кръстовището в близост до мост река Неделинска от идващите посока гр. Неделино;
1.2. Разглеждане на уведомително писмо на Районно управление - Златоград към ОД На МВР – Смолян, с рег. № 371000-999 от 20.03.2025г. относно проблем от навлизането, движението и паркирането на пътни превозни средства в площта, намираща се зад обособения паркинг на ул. „България“ до №13 - административна сграда на „Бултекс“.
1.3. Разглеждане на писмо с вх.№26-00-128/12.05.2025г., относно предприемане на мерки за пътна безопасност съвместно с МВР спрямо индивидуални електрически превозни средства.
1.4. Писмо от Държавна агенция „Безопасност на движението по пътищата“ с вх.№12-00-136/12.05.2025г. във връзка с програма за изпълнение на мерки за безопасност на движение по пътищата съгласно Оперативен план за действие 2025г.
1.5. Разглеждане на сигнал с вх.№92-00-112/16.06.2025г. от живущите в бл.196, относно паркирането на превозни средства между бл. „Златолист“ №35 и ул. „Черно море“ в гр. Златоград.
1.6. Разглеждане  на молба  с вх.№ 94-00-1762/16.06.2025г. от Бисер Кирилов Атанасов – жител от ул. „Миньорска“, относно отреждане на паркомясто за инвалиди пред бл.200, гр. Златоград.
1.7. Разглеждане на молба  с вх.№ 92-00-1831/19.06.2025г. от Валентина Кутлева, относно необходимостта от поставяне на пътно огледало на опасен завой на ул. „Заря“, „Момчил юнак“ и ул. „Васил Левски“ , в участъка между къщите на сем. Крушкови и сем. Кюлевчиеви в с. Старцево.
1.8. [bookmark: _Hlk214877291]Информационно писмо от МВР сектор „Пътна полиция“, гр. Смолян с вх.№66-00-1185/16.07.2025г. във връзка с броя на ПТП в периода от 01.07.2024г. - 30.06.2025г.
1.9. Разглеждане на заявление с вх.№94-00-2102/15.07.2025г. от Валентина Балтова, относно  монтиране на ограничител на скоростта на ул. „ Ахрида“ в частта покрай Коручевата къща.
1.10. Разглеждане предложение за сътрудничество с VIVACOM с вх.№53-00-546/08.08.2025г. за инсталиране на камера за засичане на скоростта  и от фирма Сензит Сити ООД, предложение за закупуване на радарен знак за измерване на скоростта от фирма VNS Bulgaria.
1.11. Разглеждане на уведомително писмо на Районно управление - Златоград към ОД на МВР – Смолян, с рег. № 371000-2524 от 30.07.2025г. във връзка  с безопасно движение на МПС и пешеходци по улиците и тротоарните площи в дните понеделник и петък в участъка от кръстовище на „Стария съвет“ до х-л „Кристал“ в гр. Златоград. 
1.12. Разглеждане на заявление с вх.№ 94-00-223/04.08.2025г. от живущите на ул. „Хан Аспарух“ и „Хаджи Димитър“ относно  монтиране на ограничител на скоростта.
1.13. [bookmark: _Hlk214884698]Разглеждане на писмо с вх.№92-00-276/15.09.2025г. от Илия Хаджидончев, относно  монтиране на ограничител на скоростта на ул. „Ахрида“ пред входа на църква „Св. Георги“, гр.Златоград.
1.14. Разглеждане на устен сигнал на Стефани Ангова за отреждане на едно парко място за хора с увреждане  до рехабилитационния на ул. „България“, гр.Златоград.
1.15. Разглеждане на устен сигнал  от Кмета на с. Долен за монтиране на ограничители на скоростта до училище и детска градина с. Долен.
1.16. Разглеждане на устен сигнал от Роска Георгиева за монтиране на пътно огледало на кръстовището на ул. „Здравец“ с ул. „Христо Ботев“ , гр.Златоград.
1.17. Разглеждане на молба от Здравко Калайджиев от с. Долен, с вх. № 94-00-3965/21.10.2025 г. относно обезопасяване на имота му, на границата с улицата.
1.18. Разглеждане на молба от Младен Топалов, с вх. № 94-00-4133/24.10.2025 г. за обезопасяване на района в м. Студената вода, гр. Златоград.
1.19. Разглеждане на писмо от ОбС, с вх. № 61-00-396/26.09.2025г. с приложена молба-сигнал от жители на ул. „Велико Търново“ в гр. Златоград, относно проблеми с организацията и паркирането на улицата.
1.20. Разглеждане на писмо от Общински съвет Златоград с приложена жалба от жители на ул. „Граничар“ в гр. Златоград, относно паркирането на улицата предвид функционирането на Джелатерия Юнаков.
1.21. Разглеждане на проекта за вътрешноградски автобусни линии в гр. Златоград.
1.22. Разглеждане на предложение за монтиране на ограничител на скоростта на общинския път за с. Пресока.
Госпожа Чаушева предложи да се включи допълнителна точка – 1.23, в която да се разгледа жалба- сигнал от жители на ул. „Велико Търново“ в гр. Златоград относно липса на пътна маркировка и неясна сигнализация, водеща до неправомерни глоби и повишен риск от инциденти
КОМИСИЯТА РЕШИ:
1. Приема дневния ред на заседанието от 17 точки.
 ПО ТОЧКА 2
ПРЕДСТАВЯНЕ НА ТЕКУЩА ИНФОРМАЦИЯ ЗА ДЕЙНОСТТА ПО БДП НА ЧЛЕНОВЕТЕ НА
 ОбщКБДП
Докладват: членове на ОбщКБДП
Докладващите представиха следната информация: 
Изказвания на членове на ОбщКБДП: 
Нямаше други изказвания 
КОМИСИЯТА РЕШИ:
2. Приема отчетената информация за сведение.

ДИСКУСИЯ И СПИСЪК С ВЗЕТИ КОНКРЕТНИ РЕШЕНИЯ 
По всяка една от точките докладва Председателят на комисията, а графични и снимкови материали представи Секретарят на комисията.
Докладват: членовете на ОбщКБДП
Изказвания на членове на ОбщКБДП: 
по т. 1 инж. Чаушева запозна членовете на комисията с докладна записка  с вх. № 10-00-61 от 27.02. 2025г., постъпила в  Общинска администрация Златоград, от Десислава Топчиева – кмет на Кметство Долен, относно  монтиране на ограничител на скоростта на кръстовището в близост до моста при река Неделинска от идващите от посока гр. Неделино;
След обсъждане на обстановката на въпросния участък, членовете на комисията  решиха да се монтира пътно огледало в близост до моста на река Неделинска на общински път /Златоград – Пресока/-Граница общ.(Кирково - Златоград) – с. Долен, срещу идващите от посока гр. Неделино и да се направи хоризонтална маркировка Стоп линия.
по т.2 Разглеждане на уведомително писмо на Районно управление - Златоград към ОД на МВР – Смолян, с рег. № 371000-999 от 20.03.2025г. относно проблем от навлизането, движението и паркирането на пътни превозни средства в площта, намираща се зад обособения паркинг на ул. „България“ до №13 - административна сграда на „Бултекс“;
След гласуване комисията реши да бъде монтиране  пътен знак В1 „Забранено е влизането на пътни превозни средства„ и допълнителна табела към него „не важи за товаро-разтоварни дейности“.
по т.3 инж. Чаушева запозна членовете на комисията с писмо с вх.№26-00-128/12.05.2025г., относно предприемане на мерки за пътна безопасност, съвместно с МВР, спрямо индивидуални електрически превозни средства;
Г-н Андреев изрази становище, че за това трябва да се предприемат мерки от страна на администрацията за изготвяне на местна наредба.
Съгласно чл.80а, ал.4 от Закона за движението по пътищата с наредба на общинския съвет се определят:
· по-ниски максимално допустими скорости от определените в ал. 2, т. 1 и
допълнителни ограничения за използване на индивидуални електрически превозни
средства;
· редът за определяне на задължителните зони за паркиране на индивидуални
електрически превозни средства, включително и максимално допустимия брой,
както и условията и реда за тяхното предоставяне и ползване;
· условията и редът за регистрация на индивидуални електрически превозни
средства.
По т.4 инж. Чаушева представи  информация от Държавна агенция „Безопасност на движението по пътищата“ с вх.№12-00-136/12.05.2025г. във връзка с програма за изпълнение на мерки за безопасност на движение по пътищата, съгласно Оперативен план за действие 2025г. за информация;
[bookmark: _Hlk161648817]По т.5 инж. Чаушева запозна членовете на комисията  със сигнал с вх.№92-00-112/16.06.2025г. от живущите в бл.196, относно паркирането на превозни средства между бл. „Златолист“ №35 и ул. „Черно море“ в гр. Златоград;
Инж. Чаушеви поясни на членовете, притеснението на живущите относно постоянно паркиран микробус и платформа на тротоара в междублоковото пространство, което затруднява преминаването на пешеходци.
Собственикът на МПС и платформата е предупреден и същите са премахнати.
По т.6 Разглеждане  на молба  с вх.№ 94-00-1762/16.06.2025г. от Бисер Кирилов Атанасов – жител от ул. „Миньорска“, относно отреждане на паркомясто за инвалиди пред бл. № 200 в гр. Златоград.
Инж. Чаушева запозна членовете на комисията с предложението на г-н Атанасов за отреждане на паркомясто за инвалиди пред входа на блок № 200 на ул. „Миньорска“.
След дискусия членовете на комисията се обединиха около становището, че на прилежащата площ до входа да блока не може да се осигури площ за паркиране – предназначението на терена е тротоарна площ. 
По т.7 Разглеждане на молба  с вх.№ 92-00-1831/19.06.2025г. от Валентина Кутлева, относно необходимостта от поставяне на пътно огледало на опасен завой на ул. „Заря“, „Момчил юнак“ и ул. „Васил Левски“ , в участъка между жилищните сгради на сем. Крушкови и сем. Кюлевчиеви в с. Старцево.
Г-н Митко Топчиев – кмет на с. Старцево изрази становище, че участъкът не е натоварен с автомобилно движение и има видимост на кръстовището. Необходимостта от поставяне на пътно огледало следва да се установи след обследване в продължителен период. Комисията се съгласи със становището на Кмета на с. Старцево. 
[bookmark: _Hlk161663481]По т.8 инж. Чаушева запозна членовете на комисията с информационно писмо от МВР сектор „Пътна полиция“ гр. Смолян, с вх.№66-00-1185/16.07.2025г., във връзка с броя на ПТП в периода от 01.07.2024г. - 30.06.2025 г.
Няма установени участъци с концентрация на ПТП на общинската пътна мрежа и населените места в област Смолян.
По т.9 Разглеждане на заявление с вх.№94-00-2102/15.07.2025г. от Валентина Балтова, относно  монтиране на ограничител на скоростта на ул. „Ахрида“, в частта покрай Коручевата къща.
При преглед на Генералния план за организация на движението в град Златоград се установи, че в участъка около „Коручевите къщи“ не се предвижда монтиране на ограничител на скоростта. 
По т.10 Разглеждане на предложение за сътрудничество с VIVACOM, с вх.№53-00-546/08.08.2025 г., за инсталиране на камера за засичане на скоростта от фирма Сензит Сити ООД и предложение за закупуване на радарен знак за измерване на скоростта от фирма VNS Bulgaria.
Комисията разгледа предложената информация. Тя ще е необходима при създаване на цялостна концепция за дигитална трансформация чрез въвеждане на нови технологии в градска среда.
По т.11 Разглеждане на уведомително писмо на Районно управление - Златоград към ОД на МВР – Смолян, с рег. № 371000-2524 от 30.07.2025 г., във връзка с безопасно движение на МПС и пешеходци по улиците и тротоарните площи, в дните понеделник и петък, в участъка от кръстовище на „Стария съвет“ до хотел „Кристал“ в гр. Златоград;
Комисията установи, че решение по този въпрос, взето на заседание, проведено на 22.01.2025 г., а именно „Да се направи хоризонтална маркировка – непрекъсната осова линия в участъка на ул. „Беловидово“, в района на жилищен блок № 195А, с административен адрес № 31.
По т.12 Разглеждане на заявление с вх.№ 94-00-223/04.08.2025г. от живущите на ул. „Хан Аспарух“ и „Хаджи Димитър“ относно  монтиране на ограничител на скоростта;
При преглед на Генералния план за организация на движението в град Златоград се установи, че на ул. „Хан Аспарух“ при кръстовището с ул. „Хаджи Димитър“ не се предвижда монтиране на ограничител на скоростта.
Комисията реши този участък да се обследва и да се засили контрола за скоростта от представителите на РУ - Златоград при ОД на МВР-Смолян. 

По т.13 Разглеждане на писмо с вх.№92-00-276/15.09.2025г. от Илия Хаджидончев, относно  монтиране на ограничител на скоростта на ул. „Ахрида“ пред входа на църква „Св. Георги“, гр.Златоград.
Предвид завишеното пешеходно и автомобилно движение при посещението на забележителностите в Стария град и църквата от златоградчани и туристи, да се изгради ограничител на скоростта от каменни павета, в съответствие с паважната настилка на улица „Ахрида“ в гр. Златоград в близост до Църква „Св. Георги“.
По т.14 Разглеждане на устен сигнал на Стефани Ангова за отреждане на едно парко - място за хора с увреждане  до рехабилитационния център на ул. „България“ в гр.Златоград.
Госпожа Чаушева информира, че едно място с предназначение да обслужва хора с увреждания е обособено на ул. „България“, в близост до кръстовището с ул. „Антим I“ и то е обозначено с вертикална сигнализация и хоризонтална маркировка. 
Това парко-място може да се ползва от потребителите на услугата в рехабилитационния център.
По т.15 Разглеждане на устен сигнал  от Кмета на с. Долен за монтиране на ограничители на скоростта до училище и детска градина с. Долен ;
Комисията единодушно реши да се монтират ограничители на скоростта до входовете на сградите на ОУ „Св. Св. Кирил и Методий“ и ДГ „Детски свят“ в с. Долен.  
По т.16 Разглеждане на устен сигнал от Роска Георгиева за монтиране на пътно огледало на кръстовището на ул. „Здравец“ с ул. „Христо Ботев“ в гр. Златоград. 
Комисията реши участъкът да се обследва допълнително за необходимостта от монтиране на пътно огледало.
По т.17 Разглеждане на молба от Здравко Калайджиев от с. Долен, с вх. № 94-00-3965/21.10.2025 г. относно обезопасяване на имота му, на границата с улицата.
Комисията реши този участък да се обследва допълнително за необходимостта от предприемане на исканите мерки – монтиране на парапет, мантинела и анти-паркинг тела.
По т.18 Разглеждане на молба от Младен Топалов, с вх. № 94-00-4133 от 24.10.2025 г. за обезопасяване на района в м. Студената вода, гр. Златоград.
Г-н Андреев взе отношение, като запозна  комисията със съдържанието на Наредба № РД–02-21-1 от 01.10.2024 г. за изграждане или монтиране върху платното за движение на изкуствени неравности и други средства за ограничаване на скоростта на движение, където в чл.1, ал.3  е пояснено, че на републиканските пътища извън населените места не се допуска изграждане или монтиране на изкуствени неравности на платното за движение.
[bookmark: _Hlk214886897]По т.19 Разглеждане на писмо от ОбС, с вх. № 61-00-396/26.09.2025г. с приложена молба-сигнал от жители на ул. „Велико Търново“ в гр. Златоград, относно проблеми с организацията и паркирането на улицата.
Инж. Чаушева разясни на членовете, че с решение на Общински съвет Златоград са одобрени определени разходи за реализация на благоустроителни дейности по подравняване и баластриране на част от ул. „Велико Търново“ при о.т.667, 668 (обръщало) в гр. Златоград. След тези действия ще се обособят и места за паркиране.
Движението на пътни превозни средства и пешеходци следва да се извършва в съответствие с разпоредбите на Закона за движението по пътищата, а контролът се осъществява от органите на МВР.
По т.20 Разглеждане на писмо от Общински съвет Златоград с приложена жалба от жители на ул. „Граничар“ в гр. Златоград, относно паркирането на улицата предвид функционирането на Джелатерия Юнаков.
Към търговския обект е разрешено ползване на открита площ, като е взето предвид, че няма да се затруднява движението по улицата. 
Да се извърши проверка на място относно ползваната площ.
По т.21 Разглеждане на проекта за вътрешноградски автобусни линии в гр. Златоград.
Съгласно становище на Областно пътно управление, проектът за вътрешноградска автобусна линия е приложим, след като автобусна спирка „Гробищен парк“ се измести преди вход/изход на бензиностанция „Анри-64“.
Необходимо е да се изготви част „Организация на движението в населените места“ и част „Пътна“, като се изпълнят и дадените указания – оформяне на джобове за спирки на определени места.
По т.22 Разглеждане на предложение за монтиране на ограничител на скоростта на общинския път за с. Пресока.
Комисията реши да се монтира ограничител на скоростта на общинския път за с. Пресока в района на сграда на сем. Джандеви. 
По т.23 Разглеждане на жалба- сигнал от жители на ул. „Велико Търново“ в гр. Златоград относно липса на пътна маркировка и неясна сигнализация, водеща до неправомерни глоби и повишен риск от инциденти.
Генералния план за организация на движението в гр. Златоград предвижда поставяне на забранителни знаци В 27 по цялата дължина на ул. „Антим I“ в гр. Златоград. Въвеждането на ограниченията за спиране и паркиране става поетапно, според финансовите възможности на общината. До въвеждането на организация на движението с пътни знаци в съответствие с Генералния план, при липса на вертикална сигнализация и хоризонтална маркировка следва да се спазват разпоредбите на Закона за движението по пътищата, регламентиращи спирането и паркирането по улицата.

КОМИСИЯТА РЕШИ:
	Решение 
	За сведение/за изпълнение
	Отговорник
	Срок

	Т.1 Да се монтира пътно огледало на общински път /Златоград – Пресока/-Граница общ. (Кирково - Златоград) – с. Долен, срещу идващите от посока гр. Неделино и да се постави хоризонтална маркировка Стоп линия за пътуващите от гр. Неделино, в близост до моста на река Неделинска.
	За изпълнение
	Кмет на Кметство с. Долен
	м. май 2026 г.

	Т.2 Да се монтира пътен знак В1 „Забранено е влизането на пътни превозни средства„ и допълнителна табела към него „не важи за товаро-разтоварни дейности“.
	За изпълнение
	Директор на Дирекция „ХД, Б, О и ООС
	м. май 2026 г.

	Т.13 Да се изгради ограничител на скоростта от каменни павета, в съответствие с паважната настилка на улица „Ахрида“ в гр. Златоград в близост до входа на Църква „Св. Георги Победоносец“.
	За изпълнение
	Секретар на ОбщКБДП
	м. май 2026 г.

	Т.15 Да се монтират ограничители на скоростта до сградите на училището и детската градина в с. Долен.  

	За изпълнение
	Кмет на Кметство с. Долен
	м. май
2026 г.

	Т.21 Да се премести знака за автобусна спирка поставен с/у моста на гробищен парк.
	За изпълнение
	Директор на Дирекция „ХД, Б, О и ООС
	м. декември
2025г.

	Т. 22 Да се монтира ограничител на скоростта на общинския път за с. Пресока в района на сграда на сем. Джандеви.
	За изпълнение
	Директор на Дирекция „ХД, Б, О и ООС
	м. декември
2025г.

	Т. 23 Да се поставят пътни знаци В 27 „Забранени са спирането и паркирането“ на ул. „Антим I“ в гр. Златоград, в съответствие с Генералния план за организация на движението в гр. Златоград
	За изпълнение
	Директор на Дирекция „ХД, Б, О и ООС
	м. септември 2026 г.



Председателят на ОбщКБДП закри заседанието в 11.45 ч.
КРАЙ: 11.45 ч. (в случай на присъствено заседание)

ПРИЛОЖЕНИЯ към настоящия протокол:
Материали към дневния ред: писмени молби, жалби, запитвания, искания, сигнални писма, уведомителни писма, документи за информация, снимки на ел. носител и др. по всички 22 точки от дневния ред.

Инж. Елка Чаушева	Иванка Сувариева
[bookmark: _GoBack]Председател на ОбщКБДП	Секретар на ОбщКБДП

